(асоциирана държава), разполага със същите права и задължения по настоящото споразумение, каквито имат правните субекти, установени в държава членка, при условие, че асоциираната държава, в която е установен правният субект, е дала своето съгласие да предоставя същите права и задължения на правни субекти от Швейцария.Член 11Териториално приложениеНастоящото споразумение се прилага, от една страна, по отношение на териториите, в които се прилага Договорът за създаване на Европейската общност за атомна енергия, и при условията, предвидени в този Договор, и от друга страна, по отношение на територията на Швейцария.Член 12ПриложенияПриложения A, Б и В са неразделна част от настоящото споразумение.Член 13Влизане в сила и приложение1. Настоящото споразумение се ратифицира или сключва от страните съгласно техните съответни разпоредби. То влиза в сила на датата на окончателното нотифициране за завършване на вътрешните процедури, необходими за тази цел.2. Настоящото споразумение се прилага от началото на Рамковата програма на Евратом за 2012—2013 г. до 31 декември 2013 г. Независимо от разпоредбите на параграф 5 по-долу, през периода от 1 януари 2013 г. до 30 юни 2013 г. всяка страна може да прекрати настоящото споразумение чрез писмено предизвестие. В този случай споразумението престава да се прилага от 31 декември 2012 г.3. Ако по силата на параграф 2 настоящото споразумение спре да се прилага от 31 декември 2012 г., Евратом спазва своите ангажименти към бенефициерите от Швейцария до момента, в който една от страните получи от другата страна нотификацията, посочена в параграф 2. В случай че Швейцария прекрати настоящото споразумение по реда на параграф 2, Швейцария плаща на Евратом компенсация, която съответства на размера на поетите задължения на Евратом за 2013 г. към швейцарски бенефициери до момента, в който Евратом получи уведомление от Швейцария. Това обезщетение се изплаща не по-късно от 45 дни след получаване на искането на Комисията. Параграф II.2 от приложение Б се прилага съответно. Страните уреждат с общо съгласие всички други последствия.4. Настоящото споразумение може да бъде изменено само в писмен вид по взаимно съгласие между страните. Процедурата за влизане в сила на измененията е същата като приложимата процедура за влизане в сила на настоящото споразумение.5. Всяка страна може да прекрати настоящото споразумение по всяко време с шестмесечно писмено предизвестие.6. Проектите и дейностите в ход при прекратяването и/или при изтичането на срока на настоящото споразумение продължават до приключването им при условията, предвидени в него. Страните уреждат по взаимно съгласие всякакви други последици от прекратяването.Настоящото споразумение се съставя в два еднообразни екземпляра на английски, български, гръцки, датски, естонски, испански, италиански, латвийски, литовски, малтийски, немски, полски, португалски, румънски, словашки, словенски, унгарски, нидерландски, фински, френски, чешки и шведски език, като всички текстове са еднакво автентични.[1] ОВ L 47, 18.2.2012 г., стр. 25.[2] ОВ L 47, 18.2.2012 г., стр. 1.[3] ОВ L 47, 18.2.2012 г., стр. 33.[4] ОВ L 47, 18.2.2012 г., стр. 40.--------------------------------------------------ПРИЛОЖЕНИЕ AПРИНЦИПИ ЗА РАЗПРЕДЕЛЯНЕ НА ПРАВАТА НА ИНТЕЛЕКТУАЛНАТА СОБСТВЕНОСТI. ОбхватЗа целите на настоящото споразумение "интелектуална собственост" има значението, определено в член 2 от Конвенцията за учредяване на Световната организация за интелектуална собственост, подписана в Стокхолм на 14 юли 1967 г.За целите на настоящото споразумение "знание" означава